Setelah Ku Dimiliki

Setelah Ku Dimiliki ialah sebuah siri drama televisyen Malaysia 2019 dibintangi oleh Intan Najuwa, Zul Ariffin dan Tiz Zaqyah. Diadaptasi dari novel 2016 dengan tajuk yang sama karya Zaza Qry, drama ini memulakan tayangan perdana di Slot Akasia TV3 29 Oktober 2019 menggantikan Lelakimu Yang Dulu.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan mengenai konflik cinta di antara Sarra dan Adriz yang diuji dengan pelbagai dugaan. Kerana dosa silamnya, Sarra dihalau ibunya dan membawa diri ke Pulau Langkawi tanpa arah tuju.  Sarra bernasib baik apabila dia diperkenalkan kepada Bonda Ummi dan ditawarkan bekerja di sebuah pusat perlindungan yang diberi nama Rumah Azirah.

Pertemuan semula yang tidak diduga dengan Adriz di Rumah Azirah membuatkan hati Sarra berdegup kencang. Akan tetapi, Adriz tidak mengenalinya langsung kerana dia mengalami hilang ingatan disebabkan kemalangan lalu. Sebelum ditimpa kemalangan, Adriz merupakan seorang yang liar dan suka berfoya-foya tetapi setelah tersedar daripada koma, Adriz tidak lagi mengingati kehidupan lamanya dan perangainya juga berubah.

Encik Rahimin yang juga pengasas Rumah Azirah tidak mahu Adriz kembali kepada kehidupan lamanya, dan atas sebab itu dia membawa Adriz ke Rumah Azirah. Adriz kemudiannya membuat keputusan untuk menguruskan Rumah Azirah kerana mahu meringankan beban ayahnya yang sibuk menguruskan perniagaan lain. Adriz cuba mendekati Sarra, namun Sarra sering mengelak daripada bertemu dengannya. Tetapi semakin Sarra mengelak daripada Adriz, Adriz semakin ingin mengenali Sarra.

Adriz tertanya-tanya, mengapa Sarra bersikap dingin dengannya. Namun sebenarnya, dalam hati Sarra, tiada degupan cinta lain. Hanya untuk lelaki yang bernama Adriz, yang mempunyai kisah silam dengannya, yang akhirnya sah menjadi suaminya. Namun, rumah tangga mereka mula menemui cabaran apabila kakak tirinya, Lina sendiri ingin memiliki Adriz tanpa pengetahuannya. Adakah Lina berjaya merobohkan istana cinta Sarra yang terbina bersama Adriz? Apakah yang sebenarnya terjadi di antara Sarra dan Adriz?

Pelakon

Pelakon utama
 Intan Najuwa sebagai Sarrafia
 Zul Ariffin sebagai Adriz
 Tiz Zaqyah sebagai Sarlina

Pelakon pembantu
 Halim Radzi sebagai Zakir
 Zaki Azeman sebagai Noh
 Aleza Shadan sebagai Puan Sabrina
 Hilal Azman sebagai Encik Shamsul
 Kuza Muzani sebagai Bonda Ummi
 Rahhim Omar sebagai Encik Rahimin
 Lia Natalia sebagai Hirda
 Fahmy Reza sebagai Haqif
 Adeline Tsen sebagai Ufaira
 Zul Helmy sebagai Halil
 Daniella Sya sebagai Ann
 Sera Melissa Sebagai Syikin

Rujukan

Drama Melayu 2019
Rancangan TV3
Drama adaptasi novel di Malaysia